Am Freitag, Tag der Abfahrt, oder au it! Mir packed alles zamme und die Biker ohne Auto wend no schnell Cap Corse umrunde. Ge Bastia wars mühsam aber denn wars richtig schö. Breite Strosse, schöne Ussichte ufs Meer, aber den! En leere Mage. Aber sofort ebbs zum Esse her, o.s. Gesagt getan und scho war wieder alles ok. Die schöne Strosse wared uf de Wieterfahrt denn ganz schnell fertig und en Endurro Fahrer het sich gfreut. Aber wa mir it gwisst hend so gohts no fascht 50km wieter mit dere  Stross, Schei..! Die Windmühle aguckt und ab Richtung Bastia, wo scho die Fraue warted.